section_heading: Lokacija Arene
paragraph_text: Arena je smještena na sjevernom rubnom dijelu grada na poljani Fröttmaning. S gradskom mrežom javnog prijevoza povezana je podzemnom željeznicom, udaljena svega 16 minuta vožnje od središta grada. U neposrednoj blizini se nalazi i važan prometni čvor autocesta "München-Nord", pa je tako stadion lako dostupan iz svih važnijih cestovnih pravaca (Stuttgart, Nürnberg, Regensburg i Salzburg). Na prilazima stadionu prometnice su proširene na 4 prometna traka, a izgrađen i poseban prilaz stadionu.